open-index/open-wikipedia-markdown huggingface dataset:
Otto Pfister (turner)

**Otto Pfister** (født 3. september 1900, død ukjent) var en sveitsisk sportsutøver som deltok under de olympiske leker 1924 i Paris og 1928 i Amsterdam.

Pfister ble olympisk mester i turn under sommer-OL 1928 i Amsterdam. Han var med på det sveitsiske laget som vant lagkonkurransen i mangekamp med 1718,625 poeng foran Tsjekkoslovakia med 1712,250. De andre turnerne på laget var Hans Grieder, August Güttinger, Eugen Mack, Georges Miez, Hermann Hänggi, Eduard Steinemann og Melchior Wezel.

Fire år tidligere, under Sommer-OL 1924 i Paris, vant han en bronsemedalje i lagkonkurransen i mangekamp.

## OL-medaljer
*  1928  Amsterdam - **Gull** i turn, mangekamp lag  Sveits
*  1924  Paris - Bronse i turn, mangekamp lag  Sveits

## Referanser


## Eksterne lenker
*
Carl Widmer

**Carl Widmer** (1900–1989) var en sveitsisk turner som deltok under de olympiske lekene i 1924.

Widmer vant en olympisk bronsemedalje i turn under OL 1924. Han var med på det sveitsiske laget som kom på tredjeplass i lagkonkurransen i mangekamp bak Italia og Frankrike.

## OL-medaljer
*  1924  Paris -  Bronse i turn, mangekamp lag  Sveits.

## Referanser


## Eksterne lenker
*
Joseph Huber

**Joseph Huber** (født 1893, død 1976) var en fransk sportsutøver som deltok under de olympiske leker Sommer-OL 1924 i Paris.

Huber vant en olympisk sølvmedalje i turn under sommer-OL 1924 i Paris. Han var med det franske laget som kom på andreplass i mangekamp bak Italia.

## OL-medaljer
*  1924  Paris - Sølv i turn, mangekamp lag  Frankrike

## Referanser


## Eksterne lenker
*
Nikolaus Selnecker

**Nikolaus Selnecker** eller **Selneccer** (født 5. desember 1530 i Hersbruck, død 24. mai 1592 i Leipzig) var en tysk musiker og teolog, nå først og fremst kjent som salmedikter. Han var også en av hovedforfatterne bak *[[Konkordieformelen]]* sammen med Jakob Andreæ og Martin Chemnitz. I *[[Norsk Salmebok (1985)|Norsk Salmebok]]* er han representert med tre salmer, og i *[[Norsk salmebok 2013]]* med to.

Som ung var han organist i Nürnberg. Han studerte under Melanchthon på Universitetet i Wittenberg og gikk ut i 1554. Senere var han hoffpredikant og musiker i Dresden. 

## Skrifter
* *Epitome in libros octo Physicorum [[Aristoteles]]*, ca 1560
* *Argumenta et annotiones in librum sapientiae Salomonis*, ca 1561
* *Catalogus praecipuorum Conciliorum Oecumeniorum et Nationalum a tempore Apostolorum usque ad nostra tempora*, 1561 og 1571
* *Epistula prima St. Johannae*, ca 1561/62
* *Theophania sive Comoedia de primorum parentum conditione et ordinum sive graduum in genere humano institutione*, ca 1562
* *Libellus brevis et utilis de coena domini*, ca 1562
* *Vera et invicta doctrina de coena contra sacramentarios*, ca 1562-63;
* *50 Psalmen des königlichen Propheten David ausgelegt*, 1563
* *Capita doctrinae christianae quam Catechismum nominamus, versibus reddita*, ca 1563;
* *Der ganze Psalter des königlichen Propheten David ausgelegt*, 1565-66
* *Pädagogia christiana*, 1566, 15672, 15713, 15774, tysk 1569, 15702
* *Bericht, wie sich ein Christ in Sterbensläufen trösten und halten soll*, 1566;
* *Der ganze Prophet Jeremias*, 1566
* *Tröstliche Sprüche und Grabschriften aus der heiligen Schrift*, 1567;
* *Posodia*, 1568
* *[http://books.google.gr/books?id=DQxEAAAAcAAJ Commentar in Genesim]*, 1569
* *Psalter Davids mit kurzen Summarien und Gebetlein*, 1572
* *Institutio religionis christianae continens explicationem locorum theologicorum*, 1573, 1579
* *Historia Lutheri*, 1575, tysk 1578
* *Commentarius in omnes Pauli epp.*, 1578
* *Commentarius in harmoniam evang.*, 1578;
* *Noatio de studio theologiae*, 1579; 
* *Colloquia oder Tischreden M. Luthers*, 1580
* *Jungfrauenspiegel und von Notwendigkeit wahrhafter Kirchenzucht*, 1580
* *Examen ordinanorum aut Forma explicationis examinis ordinandorum, olim scripti a Ph. Melanchthone, instituta et accommodata ad veram confessionem* 1582, 1584 og 1592
* *Operum lat. partes IV*, 1584-93
* *Christliche Psalmen, Lieder und Kirchengesänge* 1587
* *Ehe und Regentenspiegel*, 1589
* *Trostsprache für Christen*, 1594

## Salmer og sanger
* 1565: *Hilf, Helfer, hilf in Angst und Not*
* 1572: Text zu *Lass mich dein sein und bleiben, du treuer Gott und Herr* (EG 157).
* 1572: Text zu *Ach bleib bei uns, Herr Jesu Christ* (EG 246, Str.2-7)
* 1587: Melodi tilu *Nun lasst uns Gott dem Herren Dank sagen* (EG 320)
* 1587: *Beichtlied*, *Wir danken dir, o treuer Gott*, (Evangelisch-Lutherisches Kirchengesangbuch Nr. 481)

## Referanser


## Eksterne lenker
* Studium Excitare: Biografi av Souksamay K. Phetsanghane
* Biografi på ''Bach Cantatas Website''
Thomas Harriot

**Thomas Harriot** (også skrevet **Harriott**, **Hariot** eller **Heriot**, født ca. 1560 i Oxford, død 2. juli 1621 i London) var en engelsk astronom, matematiker, etnograf og oversetter. 

Etter endt utdanning ved Oxford-universitetet, reiste Thomas Harriot til Amerika på en ekspedisjon betalt av Walter Raleigh. Da han kom tilbake til England, arbeidet han for Henry Percy, 9. jarl av Northumberland. Hos jarlen ble Harriot en produktiv matematiker og astronom. Han skal blant annet ha formulert refraksjonsteorien om lysbrytning. 26. juli 1609 ble han dessuten den første som laget en tegning av månen sett gjennom et teleskop, over fire måneder før Galileo gjorde det samme. Thomas Harriot har av noen også fått æren av å være den som innførte poteter til Storbritannia og Irland.
 

## Referanser


## Eksterne lenker
* NRK om Thomas Harriots banebrytende notater i Nasjonalbibliotekets ''Opticae Thesaurus''
Weronika Wedler

**Weronika Wedler** (født 17. juli 1989 i Wrocław) er en polsk friidrettsutøver, som konkurrerer innen sprint.

## Junior
Wedler har to EM-medaljer som junior. Hun deltok ved Junior-VM i friidrett 2007 i Hengelo, der hun deltok på det polske stafettlaget som fikk bronse på 4 x 100 meter. De andre på laget var Martyna Ksiazek, Marika Popowicz og Agnieszka Ceglarek. Hun deltok også på 100 meter individuelt, men gikk ikke videre fra kvalifiseringsheatet sitt, med tiden 12,07. Ezinne Okparaebo vant denne øvelsen, med norsk juniorrekord på 11,45. 

Ved U23-EM i friidrett 2009 fikk hun sølv på 4 x 100 meter stafett, sammen Agnieszka Ceglarek, Marika Popowicz og Ewelina Ptak. På 100 meter kom hun på andreplass i sitt innledende kvalifiseringsheat, med tiden 11,95, men ble slått ut i semifinalen med tiden 11,82. Også på 200 meter deltok hun, og løp inn til ny personlig rekord i semifinalen, på 23,48. Hun endte på 6.-plass i finalen.

## Senior
Hun vant bronse med det polske stafettlaget på 4 x 100 meter under EM 2010 i Barcelona, sammen Marika Popowicz, Daria Korczyńska og Marta Jeschke, der de satte ny polsk rekord med tiden 42,68. Individuelt deltok hun på 200 meter, men ble slått ut i semifinalen. Tiden hennes ble 23,30, som holdt til 5.-plass i sin semifinale. Myriam Soumaré vant til slutt gullet i denne øvelsen. 

## Referanser


## Eksterne lenker
* 
* Profil hos European Athletics
Koch-familien

**Koch-familien** består av industri- og forretningsmenn, mest kjent for sin kontroll over Koch Industries, som av *Forbes* har blitt omtalt som det nest største privateide firma i USA. Fred C. Koch startet opp familieforetaket, og utviklet en ny metode for å raffinere tungolje til bensin. Freds fire sønner saksøkte hverandre på 1980- og 1990-tallet. 

David H. Koch og Charles G. Koch, de to brødrene som fortsatt er med i Koch Industries, er tilknyttet Koch Family Foundations og er kjent for sin finansielle støtte til konservative og libertarianske politiske grupper i USA.  Siden 1980-tallet har Koch Foundations gitt mer enn 100 millioner dollar til organisasjoner og tenketanker som Heritage Foundation og Cato Institute, samt i den seneste tid Americans for Prosperity. Årlig omsetning for Koch Industries har blitt estimert til å være hundre milliarder amerikanske dollar.
## Familiemedlemmer
* Fred C. Koch (1900–1967), amerikansk kjemiingeniør og entreprenør som grunnla oljeraffineriet som senere ble Koch Industries
* Mary Robinson Koch, hustru til Fred C. Tankskipet *[[Mary R. Koch]]* er oppkalt etter henne.
* Frederick R. Koch (1933–2020), samler og filantrop
* Charles G. Koch (1935–), styreformann og adm.dir. i Koch Industries
* David Koch (1940–2019), *executive vice president* i Koch Industries
* William Koch (1940–), forretningsmann, seiler og samler

## Se også
* David Koch Theatre
* Charles Koch Arena
* David H. Koch Institute for Integrative Cancer Research
* The Science of Success, en bok av Charles Koch, hvor han forklarer familiefirmaets suksess ved å være basert på *Market-Based Management*.
* Political activities of the Koch family

## Referanser


## Eksterne lenker
* The Brothers Koch: Rich, Political And Playing To Win investigative reporting by Jane Mayer, full audio report (27:48) by *[[Fresh Air]]* at *[[NPR]]*, based on Mayer's Koch Brothers Cover Story for *[[The New Yorker]]*, August 26, 2010
* Billionaire Koch Brothers Have Quietly Given More Than $100 Million to Right-Wing Causes – video report by *[[Democracy Now!]]*
Haguenau

**Haguenau** er en kommune i departementet Bas-Rhin i Alsace i regionen Grand Est øst i Frankrike. Haguenau er underprefektur og den nest største byen i departementet, bare Strasbourg som ligger 30&nbsp;km lenger sør er større. Byen (på tysk *Hagenau*) ble en fri riksstad i Det tysk-romerske rike under keiser Fredrik Barbarossa, som lot oppføre et *Kaiserpfalz* i byen og residerte der.

## Befolkningsutvikling
***Antalet invånare i kommunen Haguenau***

## Referanser
* INSEE commune file


## Eksterne lenker
* 
* Kommunedata INSEE
Caelius Sedulius

**Sedulius** med tilnavnet **Caelius** var en italiensk poet som levde i det femte århundret. Man vet lite om ham, og alt man vet har man fra to kilder. Isidor av Sevilla nevner ham og man har noe informasjon fra biografiske notater i hans egne manuskripter. Fra dette kan man utlede at han var en legmann som hadde viet seg til filosofistudier.

Sedulis er kjent for verket *Carmen paschale* som er et dikt i fem bøker, der den første omhandler Det gamle testamentet og de fire neste Det nye testamentet. Han skrev også to salmer, den ene av disse «A solis ortus cardine» står i dag i *[[Norsk Salmebok (1985)|Norsk Salmebok]]* og *[[Norsk salmebok 2013]]* under tittelen «Der sola renn i himmelrand».

## Referanser


## Eksterne lenker
*  Biografi i Catholic Encyclopedia
TNTs diskografi

Det norske hardrock/heavy metal-bandet **[[TNT (band)|TNT]]s diskografi** består av tretten studioalbum, tolv singler, fire konsertalbum, tre EP-er, tre samlealbum og en DVD. 

## Diskografi
### Studioalbum

### Konsertalbum

### Samlealbum

### EP-er

## Singler

## Videografi
### Videoer

### Musikkvideoer

## Referanser
Makoto Saito

**Makoto Saito** er navnet til flere personer:

*Saitō Makoto (1858–1936), admiral i den keiserlige japanske marine og Japans statsminister
*Makoto Saito (bryter) (født 1974), japansk profesjonell bryter 
*Makoto Saito (designer), japansk grafisk designer
Illkirch-Graffenstaden

**Illkirch-Graffenstaden** er en kommune i departementet Bas-Rhin i Alsace i regionen Grand Est nordøst i Frankrike. Illkirch-Graffenstaden ligger sør-sørvest for Strasbourg og er den nest største forstaden til Strasbourg.
__NOTOC__
## Befolkningsutvikling
***Antall innbyggere i kommunen Illkirch-Graffenstaden***

## Referanser


## Eksterne lenker
* 
* Kommunedata INSEE
Sayuri Osuga

**Sayuri Osuga** (japansk: 大菅小百合, født 27. oktober 1980 i Shibetsu, Kamikawa på Hokkaido) er en japansk skøyteløper og syklist som representerte hjemlandet i 3 påfølgende OL (Vinter-OL 2002 i Salt Lake City, Sommer-OL 2004 i Athen og Vinter-OL 2006 i Torino).

## Karriere
Osuga verdenscupdebuterte i hjemlandet i Nagano desember 1998, og fikk en 13.-plass på 500m 2. dag som beste plassering. Som junior-løper hevdet hun seg meget høyt på resultatlistene og satte flere verdensrekorder for junior damer på sprintøvelsene 500m, 1000m og sammenlagt sprint-firkant. Sin første verdenscupseier skulle hun også få i hjemlandet i M-Wave, Nagano på 500m da hun gikk til topps på 500m 2. dag i det 4. verdenscupstevne for sesongen 2002/03. Osuga fikk med seg totalt 4 distanseseire på 100m og 2 distanseseire på 500m i verdenscupen. Sesongen 2003/04 ble 100m en egen distanse i verdenscupen på skøyter, og Osuga ble den andre til å vinne verdenscupen på 100m for damer sammenlagt.

Hun har også flere ganger forbedret banerekorder rundt om i Japan, på sprint-sammenlagt og på distansene 500m og en gang på 1000m. På 100m har Osuga også forbedret banerekorder ved 3 anledninger, men da utenfor Japan, i Harbin, Erfurt og Milwaukee.

### Personlige rekorder

## Meritter
### Verdensrekorder
Liste over verdensrekordnoteringer gjort av Sayuri Osuga.

### Internasjonale mesterskap
Olympiske leker (Vinter) deltatt i 2 OL (ved 3 konkurranser)
:* Salt Lake City 2002 på 500m og 1000m, Torino 2006 på 500m.
::* beste resultat 8.-plass på 500m i Torino 2006

Olympiske leker (Sommer) deltatt i ett OL (ved 1 konkurranser)
:* Athen 2004 på 500m temporitt på bane.
::* beste resultat 10.-plass på 500m temporitt på bane i Athen 2004

Sprint-VM på skøyter (deltatt 8 ganger)
:* Seoul 2000, Inzell 2001, Hamar 2002, Calgary 2003, Nagano 2004, Salt Lake City 2005, Heerenveen 2006 og Hamar 2007.
::* beste resultat 8.-plass sammenlagt i 2002 i Hamar.

Enkeltdistanse-VM på skøyter deltatt i 7 VM (ved 9 konkurranser)
:* Nagano 2000 på 500m, Salt Lake City 2001 på 500m og 1000m, Berlin 2003 på 500m og 1000m, Inzell 2005 på 500m, Salt Lake City 2007 på 500m, Nagano 2008 på 500m, Richmond 2009 på 500m.
::* beste resultat 3.-plass på 500m i Salt Lake City 2007.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
* 
*  Profil på ISU sine sider.
*  Profil på Jakub Majerski's speedskating database.
*  Profil på SpeedSkatingResults.com
*  Bilder på DesgPhoto.com
*  Profil på Oakley.jp
*  Personsøk på JapanCyclingFederation nettsider.
*  Sommer-OL profil 2004  og Vinter-OL profil 2006  på Japans OL-komitéens nettsider.
Christophe Tarkos

**Christophe Tarkos** (født 15. september 1963, død 30. november 2004) var en fransk poet.

Tarkos var aktiv i flere franske tidsskrifter, blant annet *Poèzie Prolétèr* (i samarbeid med Katalin Molnár), *FACIAL* (med Charles Pennequin og Vincent Tholomé), og *Quaderno* (med Philippe Beck).

Tarkos var blant deltakerne på Bergen Poesifest i november 2000. I 2011 utkom boka *Kasser*, som var den første oversettelsen av Tarkos til norsk. På svensk finnes samlingen *Jag kammar mig*, i oversettelse og utvalg ved Kristoffer Leandoer (Pequod Press, 2000).

Han døde i 2004 grunnet hjernekreft, og er gravlagt i Cimetière de Montparnasse i Paris. En siste samling med poesi, *Écrits poétiques*, utkom posthumt i 2008.

## Bibliografi
* *L'oiseau vole* (1995)
* *Morceaux choisis* (1995)
* *oui* (1996)
* *Processe * (1997)
* *le baton* (1998)
* *Caisses* (1998). På norsk som *Kasser*, oversatt av Gunnhild Øyehaug og Cathrine Strøm (Det Norske Samlaget, 2011)
* *La Valeur Sublime* (1998)
* *L'argent* (1999)
* *Le signe =* (1999)
* *La Cage* (libretto, 1999)
* *PAN* (2000)
* *Ma langue* (2000)
* *Anachronisme* (2001)
* *Écrits poétiques*, red. Katalin Molnár og Valérie Tarkos, (2008)

## Referanser


## Eksterne lenker
* «Ma langue de Christophe Tarkos», video av Tarkos på scenen
* «Christophe Tarkos : expressif, le petit bidon»
Lucien Michard

**Lucien Michard** (født 17. november 1903, død 1. november 1985) var en fransk syklist som deltok i de olympiske leker 1924 i Paris.

Michard ble olympisk mester i banesykling under OL 1924 i Paris. Han vant 1&nbsp;km sprint foran Jakob Meijer fra Nederland og Jean Cugnot fra Frankrike.

## OL-medaljer
*  1924  Paris - **Gull** i sykling, 1&nbsp;km sprint  Frankrike

## Referanser


## Eksterne lenker
*
Someone Saved My Life Tonight

«**Someone Saved My Life Tonight**» er en sang av Elton John fra albumet *[[Captain Fantastic and the Brown Dirt Cowboy]]*. Den ble utgitt som albumets eneste singel i 1975. Teksten handler om Elton John og låtskriver Bernie Taupins kamp for å finne sin plass innenfor musikkbransjen. Singelen nådde nummer fire på Billboard Hot 100 og Topp 25 på UK Singles Chart.

Sangen er nesten 7 minutter lang, og er en av Elton Johns lengste singler. Plateselskapet ønsket å  redigere sangen til en kortere versjon for spill på radio. Dette var Elton John sterk motstander av, og MCA Records ga opp redigeringsplanene.

## Sporliste
Alle sangene er skrevet av Elton John og Bernie Taupin.

#«Someone Saved My Life Tonight» – 6:45
#«House of Cards» – 3:12

## Eksterne lenker
* ''Someone Saved My Life Tonight'' på Allmusic
Charles Ponzi

**Charles Ponzi** (opprinnelig *Carlo Pietro Giovanni Guglielmo Tebaldo Ponzi*, født 3. mars 1882 i Parma i Italia, død 18. januar 1949 i Rio de Janeiro i Brasil) var en forretningsmann og svindler. Han ble født i Italia,  men bodde det meste av sitt liv i USA.

På 1920-tallet startet Ponzi et investeringsbedrageri der potensielle investorer ble forespeilet avkastning på 50 % på 45 dager eller 100 % avkastning på 90 dager. Avkastningen ble betalt med nye medlemmers innskudd, noe som gjorde at svindelen kunne pågå i flere år. Til slutt var en kollaps uunngåelig, og Ponzi ble arrestert og idømt 5 års fengsel hvorav han sonet tre og et halvt år.

Det antas at Ponzi var inspirert av William Miller som gjennomførte en lignende svindel i 1899. Ponzi fikk imidlertid langt større oppmerksomhet for sitt bedrageri, og i mangel av dekkende begreper ble denne typen svindel kalt Ponzi-svindel, et begrep som fortsatt er i bruk.

## Referanser
Michael Brandasu

**Michael Brandasu** (født 5. september 1986 i Nederland) er en nederlandsk ishockeyspiller som har spillet back for Stavanger Oilers og det Nederlands herrelandslag i ishockey. 
Michael Brandasu har tidligere spilt for Viking, danske Amager Ishockey og de nederlandske U20- og U18-landslagene. Han la opp 2013.

## Referanser


## Eksterne lenker
*
Lucien Choury

**Lucien Choury** (født 26. mars 1898, død 6. mai 1987) var en fransk syklist som deltok i de olympiske leker 1924 i Paris.

Choury ble olympisk mester i banesykling under OL 1924 i Paris. Sammen med Jean Cugnot vant han 2&nbsp;km tandem foran Edmund Hansen / Willy Hansen fra Danmark og Gerard Bosch van Drakestein / Maurice Peeters fra Nederland.

## OL-medaljer
*  1924  Paris - **Gull** i sykling, tandem  Frankrike

## Referanser


## Eksterne lenker
*
Per Christian Knold

**Per Christian Knold** (født 4. mai 1968 i Sarpsborg) er en norsk tidligere ishockeyspiller. Fra han debuterte for Idrettslaget Sparta som 16-åring til han la opp etter 2004/05-sesongen, spilte han 657 kamper og gjorde 664 målpoeng for klubben. Knold er dermed den spilleren som har flest kamper og flest poeng for Sparta. Han spilte for Sparta hele karrieren, med unntak for to sesonger.

## Referanser


## Eksterne lenker
* 
* Sparta.no - «Nostalgimatchen: # 14 Per Kristian Knold» 
* Per Christian Knold - statistikk på Altomfotball.no
Edmund Hansen

**Edmund Carl Marius Møller Hansen** (født 9. september 1900 i Odense, død 26. mai 1995 i København) var en dansk syklist som deltok i de olympiske leker 1924 i Paris.

Hansen vant en olympisk sølvmedalje i banesykling under OL 1924 i Paris. Sammen med Willy Hansen kom han på andreplass i 2&nbsp;km tandem bak Lucien Choury / Jean Cugnot.

## OL-medaljer
*  1924  Paris -  Sølv i sykling, tandem  Danmark

## Eksterne lenker
*
Robin Dahlstrøm

**Robin Dahlstrøm** (født 1988) er en norsk tidligere ishockeyspiller som spilte forward for Vålerenga, Storhamar Hockey , Sparta Warriors og Frisk Asker Tigers. Moderklubben er Vålerenga. Dahlstrøm spilte aktivt fram til 2021.

## Referanser


## Eksterne lenker
* 
* Sparta.no - «Robin Dahlstrøm klar for Sparta!»
* Robin Dahlstrøm - statistikk på FriskTigers.no
* Robin Dahlstrøm - statistikk på Sparta.no
Petter Witnes

**Petter Witnes** (født 1982) er en norsk eiendomsaktør og tidligere profesjonell ishockeyspiller som spilte centerforward for Sparta Warriors. Witnes har også vært innom landslaget.

Witnes hadde en lang karriere for Sparta, blant annet som lagkaptein, men var tidvis mye plaget med skader, spesielt jumper's knee. Han ble karakterisert som en lagspiller med både gode offensive og defensive kvaliteter. Høydepunktet i karrieren var seriegull og NM-gull i 2010/2011-sesongen. Som eneste Sparta-spiller ble Witnes tatt ut til Norges Allstar-lag som møtte stjernene fra NHL til oppvisningskamp i Oslo Spektrum 21. desember 2004. I denne kampen scoret Witnes på NHL-målvakt Martin Brodeur. I 2014/2015 bestemte han seg for å legge opp.

Underveis i hockeykarrièren og etter endt karriere har Witnes satset på utdanning og jobb. Han har i dag en rekke ulike roller i næringslivet.

Witnes er gift og har tre barn.

## Eksterne lenker
*
* Spillerinfo på sparta.no
* Næringslivsroller på prfoff.no
Magnus Østeraas

**Magnus Østeraas** (født 1977) er en norsk lokalpolitiker for Hamar Høyre, og tidligere ishockeyspiller som spilte back for Storhamar hele sin karriere. Han spilte hele 450 kamper for Storhamar etter debuten i 1995, og la opp i 2008. Østeraas ble norgesmester fem ganger. Han er bror til ishockeyspiller og ishockeydommer Marthe Østeraas.

## Referanser


## Eksterne lenker
* 
* Magnus Østeraas – Historikk og statistikk på Storhamars nettsted
* Dragons.no – «Magnus Østeraas slutter»
Marthe Østeraas

**Marthe Mygland Østeraas** (født 27. januar 1983 i Hamar) er en norsk ishockeyspiller og ishockeydommer. Hun spiller på landslaget og Storhamar Hockey. Hun var med på Sparta Warriors' lag som ble norgesmestere i 2011. Moderklubben er Storhamar. Marthe Østeraas er søster til Magnus Østeraas. slutten på karrieren var når hun ble 40år.

## Referanser


## Eksterne lenker
* Sparta.no - «Spartajentene er Norgesmestere!!!»
*
Twenty Minutes of Love

***Twenty Minutes of Love*** er en amerikansk stumfilm laget av Keystone Studios i 1914. Den er en komedie og var den første filmen som Charlie Chaplin regisserte.

## Handling
Charlie henger rundt i en park. Men han skaffer seg problemer med en annen misunnelig frier, en mann som tror at Charlie har stjålet et armbåndsur fra ham.

Han får også problemer med en politimann og til og med en liten gutt, alt fordi Charlie ikke kan slutte å snoke i alle andre sine saker.

## Rolleliste
* Charles Chaplin – en landstryker 
* Minta Durfee – den tilbedte, Edgars jente
* Edgar Kennedy – frier
* Gordon Griffith – en gutt
* Chester Conklin – klokke-tyven
* Eva Nelson –  klokke-tyvens venninne
* Josef Swickard – klokke-eieren, offer
* Hank Mann – en sovende

## Eksterne lenker
* 
* Filmen kan sees og lastes ned hos Internet Archive film
Hårengkryper

**Hårengkryper** (*Euheptaulacus villosus*) er en bille som hører til familien skarabider (Scarabaeidae) i gruppen skarabider (Scarabaeoidea). Arten, som lever av møkk, kan minne om artene i slekten *[[Aphodius]]*, men har færre lengdestriper på dekkvingene. I Norge er den bare funnet noen få steder på Østlandet og arten blir regnet som truet.

## Utseende
En liten (4-5 millimeter), rødbrun, avlang gjødselbille. Den ligner på *[[Aphodius]]*-artene, men mens disse har 10 lengdestriper på dekkvingene har slektene *[[Heptaulacus]]* og *[[Euheptaulacus]]* bare 7-9. Kroppen har ganske tydelige, utstående hår. Hodet er bredt og spadeformet, de små fasettøynene sitter nær bakkanten. Pronotum er noe bredere enn langt, fint punktert, med rundede sider. Beina er nokså korte og utviklet for graving.

## Levevis
Leveviset er nokså likt *[[Aphodius]]*-artene, den er knyttet til møkk. Som mange andre gjødselbiller er arten truet i Norge, den blir vurdert som Sårbar (VU) i Norsk rødliste for arter fra 2010. Den kan være ganske vanlig lokalt i Gudbrandsdalen, men er avhengig av tradisjonelt drevne enger, en naturtype som er truet.

## Utbredelse
Arten er utbredt i Mellom- og Nord-Europa. I Norge er den bare funnet på Østlandet, og i nyere tid bare i Gudbrandsdalen.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gjødselbiller, Aphodiinae Leach, 1815
****** Slekten *[[Euheptaulacus]]* Dellacasa, 1983
******* hårengkryper, *Euheptaulacus villosus* (Gyllenhal, 1806)
******* *[[Euheptaulacus sus]]* (Herbst, 1783) – finnes i Sverige og Danmark, men ikke i Norge
****** Slekten *[[Heptaulacus]]* Mulsant, 1842 – én art i Norden, men ikke i Norge
******* *[[Heptaulacus testudinarius]]* (Fabricius, 1775)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 
* Rødlistevurdering for arten

## Eksterne lenker
* Bilde av arten: [https://web.archive.org/web/20110225153845/http://www.nederlandsesoorten.nl/get?site=nlsr
*
Andreas Øksnes

**Andreas Aanonli Øksnes** (født 2. desember 1990 i Levanger, oppvokst på Hamar, Innlandet) er en norsk ishockeyspiller.

I sesongen 2020/2021 spiller han på Storhamar. Fra 2016 til 2018 var han spiller på A-laget til Vålerenga Ishockey.  Øksnes har gått på Frisk/Asker NTG, og har spilt på A-laget.

## Referanser


## Eksterne lenker
*
Fredrik Lystad Jacobsen

**Fredrik Lystad Jacobsen** (født 15. februar 1990 i Asker) er en norsk tidligere ishockeyspiller som spilte løper, hele åtte sesonger for Frisk Asker fram til 2021. Moderklubben hans er Holmen Ishockey. Han har også spilt for Storhamar Dragons (2010-2014) og Sparta Warriors (2014-2016).

## Referanser


## Eksterne lenker
*
Østfold Venstre

**Østfold Venstre** er partiet Venstres fylkesorganisasjon i Østfold. Partiet sitter i posisjon i Sarpsborg, Moss, Halden, Eidsberg, Rakkestad, Råde, Spydeberg, Hobøl og Hvaler og er i tillegg representert i Fredrikstad, Rygge, Askim og Aremark. I tillegg sitter Per Magnus Finnanger Sandsmark i fylkestinget for Venstre. 

## Ledere
* Sindre Westerlund Mork 2006-2010, 2012-2013
* Margrethe Nettelhorst Motzfeldt, fungerende 2012
* Per Elling Braseth-Ellingsen 2012-2012
* Geir Helge Sandsmark 2010–2012
* Marta Daltveit Lindås 2000-2006
* Roar Günther Andersen 1996-2000
* Ulf Trenum 1990-1996

## Stortingskandidater
* Per Magnus Finnanger Sandsmark 2013
* Rita Sletner 2001, 2005, 2009
* Tor Andersen 1993, 1997
* Bjørg Robberstad Jensen 1989

## Fylkestingsrepresentanter
* Per Magnus Finnanger Sandsmark 2011-dd
* Sindre Westerlund Mork 2007-2011
* Marta Daltveit Lindås 2001-2003
* Henry Mogstad 2001-2003
* Rita Sletner 1999-2001
* Ståle R. Hansen 1995-1999
* Karl Kure 1991-1995
* Vidar Hauge Halvorsen 1987-1991
* Birgitta Næss 1987-1991
* Ellen Vidar 1979-1987
* Kjell Bjørndal 1979-1983

## Eksterne lenker
* Østfold Venstre
Things On Our Mind

***Things On Our Mind*** er et musikkalbum med The Young Norwegians, utgitt i 1967. Dette er duoens første plate.

## Sporliste

# «Grannie»
# «Four Strong Winds»
# «Lullaby for andre»
# «Jeg lagde meg så sildig»
# «Bourrée»
# «The Bad Woman & Automobile Talkin' Blues»
# «Two Little Children»
# «Det står ein friar uti garde»
# «The Gifts to My Love»
# «The Old Churchwarden's Death»
# «Folkvar Lomandson»
# «The Little Grave»
# «Last Thing On My Mind»
Per Magnus Sandsmark

**Per Magnus Finnanger Sandsmark** (født 28. november 1989) er norsk kulturarbeider og tidligere politiker for Venstre. Han var direktør i Nynorsk kultursentrum fra 1. november 2018 til han slutta på dagen 24. april 2023. Han har også hatt verv i og vært folkevalgt for Venstre.

## Referanser
Helicopter Transportation Group

**Helicopter Transportation Group** er et norsk selskap etablert i 2000, og et av Europas største foretak innen utleie og leasing av helikoptre.

Selskapet eier med Reiten & Co selskapet Blueway, som igjen eier Airlift, et av Norges største innenlands helikopterselskap.

## Referanser
Haugesund Seagulls

**Haugesund Seagulls** (stiftet 9. januar 2009) er en norsk ishockeyklubb fra Haugesund. Klubben heter offisielt *Haugesund Ishockeyklubb*, og har Haugesund Ishall som hjemmebane.

## Historie
Haugesund Ishockeyklubb ble stiftet 9. januar 2009. A-laget spilte seg på kort tid opp til 2. divisjon og toppet der tabellen for sesongen 2013-14, men valgte å søke seg ned til 3. divisjon for sesongen 2014-15, da det ble innført strengere regler for bruk av utenlandske spillere også i 2. divisjon som da ble ansett å være en del av NIHF sin prestasjonsdel. Med en majoritet av egenutviklede og lokale spillere ble man for sesongen 2014-15 seriemestre i 3. divisjon, avdeling Vest. Klubben er et av 8 lag som for sesongen 2015-16 skal spille i det laveste nivået for prestasjonsdelen av norsk ishockey, 2. divisjon. A-laget rykket opp til 1. divisjon 2018/2019 etter å ha blitt nummer to i 2. divisjon og opprykk til 1. divisjon. Sesong 2021/22 berget A-laget plassen i 1. divisjon men til ingen nytte. Klubben var i ferd med å gå konkurs og måtte legge ned A-laget. 

I 2022 har klubben etablert et nytt A-lag og spiller nå i 3. divisjon menn Sør-Vest med kun lokale spillere helt ned fra 16 års alderen og opptil 51 års alderen.

## Klubbens visjon
Klubbens dedikerte satsing på rekruttering og videreutvikling av spillere, trenere og supportere i et relativt ferskt hockeymiljø, medførte blant annet at klubben nå har ansatt en sportslig ansvarlig.

Klubben jobber med en visjon om å bringe hockey ut til hele Norge, og har også etablert følgende verdier klubben: Engasjert - Raus - Ekte

## Bredde
Haugesund Ishockeyklubb har følgende aktivitetstilbud for å kunne nå sine målsetninger;
* A-lag
* Alderbestemte lag for jenter og gutter (U8-U15+)
* Veteran
* Kvinnelag
* Skøyte og Ishockeyskole (fra 4 år +/-)

## Sesong for sesong A-lag siden 2011

*2010-2011 – Nr. 3 i 3. divisjon, avdeling vest
*2011-2012 – Nr. 1 i 3. divisjon i avdeling vest og opprykk til 2. divisjon.
*2012-2013–  Nr. 8 i 2. divisjon
*2013-2014 – Nr. 1 i 2. divisjon og ble seriemestere.
*2014-2015 – Nr. 1 i 3. divisjon og opprykk til 2. divisjon
*2015-2016 – Nr. 5 i 2. divisjon 
*2016-2017 – Nr. 5 i 2. divisjon 
*2017-2018 – Nr. 7 i 2. divisjon 
*2018-2019 – Nr. 2 i 2. divisjon og opprykk til 1. divisjon.
*2019-2020 – Nr. 6 i 1. divisjon
*2020-2021 – Nr. 4 i 1. divisjon (Sesongen ble avlyst grunnet stort smittetrykk i Koronaviruspandemien.) 
*2021-2022 – Nr. 8 i 1. divisjon Konkurs og degradering. 
*2022-2023 – Sesong er i spill.

## Tabellen

## Referanser


## Eksterne lenker
* 
* Haugesunds Avis – «Hockeyfeber»
Danmarks forsvar

**Danmarks forsvar** er Kongeriket Danmarks væpnede styrker. Det er organisert under Forsvarsministeriet, som ivaretar den politiske og bevilgningsmessige delen av forsvaret. Det er imidlertid Folketinget som setter rammene for det danske forsvarets oppgaver og økonomi. Siden 1988 har det skjedd gjennom inngåelse av fireårige forsvarsfolik med tverrpolitisk støtte. Det samlede budsjettet for det danske forsvar ligger på om lag 58,5 milliarder kroner (2025), tilsvarende 2,37 % av bruttonasjonalproduktet (2024). Det er verneplikt for menn i Danmark, og tett opp mot en million danske menn mellom 18 og 49 år er tilgjengelig ved mobilisering. Det danske forsvaret sysselsetter om lag 24000 ansatte.

Danmarks forsvarssjef er sjef for Forsvarskommandoen, mens Danmarks monark er øverstkommanderende. 

Danmarks forsvar omfatter følgende tre forsvarsgrener:
*Hæren
*Søværnet
*Flyvevåbnet

Hjemmeværnet er en selvstendig styrelse som oppstiller avdelinger som kan innsettes sammen med de tre forsvarsgrenene.

Ifølge Danmarks forsvarslov er det danske forsvarets formål å fremme fred og sikkerhet ved å forebygge konflikter og krig, hevde Danmarks suverenitet og sikre landets videre eksistens og integritet samt å fremme en fredelig utvikling i verden med hensyn til menneskerettigheter. Det skjer gjennom en aktiv deltakelse gjennom NATO-samarbeidet i form av konfliktforebyggelse, krisehåndtering og forsvar av alliansens områder. Det danske forsvaret skal også delta i tillitsskapende og stabilitetsfremmende oppgaver, dialog og samarbeid med land utenfor NATO, med særlig vekt på Sentral- og Øst-Europa. Kun i enkelttilfeller, med krigen i Irak som siste tilfelle, har Danmarks forsvar deltatt i internasjonale operasjoner uten NATO-mandat.

Historisk har Danmark forholdt seg nøytral under første verdenskrig og i begynnelsen av andre verdenskrig, men etter verdenskrigene nådde man fram til en erkjennelse av at man alene ikke var en sikkerhet for landet. Etter den kalde krigens opphør har det danske forsvaret ikke lengre fokus på territorialforsvar, men har flyttet fokus på fredsbevarende innsats.

## Økonomi
Det danske forsvarsbudsjettet er ca 21 milliarder DKK og er dermed den femte største budsjettposten i Danmark, vesentlig mindre enn Socialministeriet (ca 110 milliarder DKK), Beskæftigelsesministeriet (ca 67 milliarder kr), Indenrigs- og Sundhedsministeriet (ca 66 milliarder kr) samt Undervisningsministeriet (ca 33 milliarder kr). Forsvarsministeriet og underlagte myndigheter bruker mellom 1 og 5 % av forsvarsbudsjettet. Ca 95 % av utgiftene går til driften av de militære styrker og hjemmevernet, herav går ca 50-53 % av utgiftene til lønninger, ca 14-21 % til nyinnkjøp, 2-8 % går til nybygging av større sjøfartøy, bygninger, prosjekter og infrastruktur, og ca 24-27 % går til andre poster, herunder materialinnkjøp, leieutgifter, vedlikehold, ytelser og skatt. De siste 5 % går til dekning av Danmarks utgifter for medlemskap i NATO, Farvandsvæsenet, Beredskabsstyrelsen og til Militærnægteradministrationen.

### Historisk oversikt over det totale forsvarsbudsjettet

I 2021 ble 1,4 % av bnp brukt til forsvar.

## Referanser
Harry Wyld

**Frederick Henry «Harry» Wyld** (1900–1976) var en britisk syklist som deltok i de olympiske leker 1924 i Paris.
 
Wyld vant en olympisk bronsemedalje i sykling under OL 1924 i Paris. Han kom på tredjeplass på 50 kilometer bane bak Jacobus Willerns fra Nederland og Cyril Alden fra Storbritannia.

## OL-medaljer
*  1924  Paris - sykling, 50&nbsp;km bane  Storbritannia

## Referanser


## Eksterne lenker
*
Alfredo Dinale

**Alfredo Dinale** (født 11. mars 1900, Marostica, død 3. desember 1976 i Vicenza) var en italiensk syklist som deltok i de olympiske leker 1924 i Paris.

Dinale ble olympisk mester i banesykling under OL 1924 i Paris. Han var med på det italienske laget som vant 4000 meter forfølgelsesritt foran Polen og Belgia. De andre på laget var Angelo De Martini, Aurelio Menegazzi og Francesco Zucchetti.

## OL-medaljer
*  1924  Paris - **Gull** i sykling, 4000 meter forfølgelsesritt, lag  Italia

## Referanser


## Eksterne lenker
*
Manifest (andre betydninger)

**Manifest** kan også bety:

*Manifest senter for samfunnsanalyse, norsk, venstreorientert tankesmie
*Stiftelsen Manifest, norsk, venstreorientert stiftelse
*Forlaget Manifest, forlag startet av Stiftelsen Manifest
*Manifest mot mobbing, en tiltaksplan som skal forhindre mobbing blant barn og unge i Norge
*Manifest Destiny, en amerikansk tro om ekspansjon av USA
*Det kommunistiske manifest, bok fra 1848 skrevet av Karl Heindrich Marx og Friedrich Engels om kommunistisk ideologi
Liste over Norges landskamper i fotball for herrer 1930–1934

**Liste over Norges landskamper i fotball for herrer 1930–1934** inneholder samtlige landskamper spilt av  i kronologisk rekkefølge i perioden fra januar 1930 til desember 1934.

## Norges landskamper 1930

## Norges landskamper 1931

## Norges landskamper 1932

## Norges landskamper 1933

## Norges landskamper 1934

## Referanser


## Eksterne lenker
* 
* RSSSF.no – National team 1930
* RSSSF.no – National team 1931
* RSSSF.no – National team 1932
* RSSSF.no – National team 1933
* RSSSF.no – National team 1934
Tomasz Stankiewicz

**Tomasz Stankiewicz** (født 28. desember 1902 i Warszawa, død 21. juni 1940) var en polsk syklist som deltok i de olympiske leker 1924 i Paris.

Stankiewicz vant en olympisk sølvmedalje i banesykling i OL 1924 i Paris. Han var med på det polske laget som kom på andreplass på 4000 meter forfølgelsesritt bak Italia. De andre på laget var Józef Lange, Jan Łazarski og Franciszek Szymczyk.

## OL-medaljer
*  1924  Paris - Sølv i sykling, 4000 meter forfølgelsesritt, lag  Polen

## Referanser


## Eksterne lenker
*
Lucas Piazon

**Lucas Domingues Piazon** (født 1994) er en brasiliansk fotballspiller som spiller for portugisiske klubben .

Han er kjent for sitt pasningsspill, frispark og avslutningsferdigheter. Han har blitt sammenlignet med Real Madrids offensive midtbanespiller Kaká og også kalt ''den nye Kakà.
Piazón skrev under kontrakt med Chelsea i juli 2011, men spilte for São Paulo FC frem til januar 2012.

Den 31. august 2015 ble Piazon lånt ut fra Chelsea til Reading FC ut 2015/2016-sesongen.

Piazon gjorde sin debut i Premier League 23. desember 2012 i en 8-0 seier over Aston Villa.

## Referanser


## Eksterne lenker
*
Frank D. Williams

**Frank D. Williams** (født 21. mars 1893 i Nashville, Missouri, død 16. oktober 1961 i Ventura County, California) var en amerikansk filmfotograf. Han ble også kreditert som Frank Williams. 

## Filmografi
### Foto

### Skuespiller

### Visuelle effekter

### Spesialeffekter

## Referanser


## Eksterne lenker
*
Fredrik Halvorsen

**Fredrik Halvorsen** er en norsk næringslivsleder og tidligere toppsjef i Tandberg. Han var konsulent ved McKinsey før han som 31-åring ble administrerende direktør av Tandberg. Selskapet ble kjøpt av amerikanske Cisco i 2010.

## Referanser
Inoue Kaoru

**Inoue Kaoru** (født 16. januar 1836, død 1. september 1915) var en japansk greve, statsmann, politiker og medlem av Meiji-oligarkiet som hersket over Japan i Meijiperioden mellom 1868 og frem til 1912. 

Inoue ble født inn i en lavere rangert samurai-familie som var bosatt i Hagi.

Erkjennelsen av Japans behov for å lære av de vestlige stormaktene, gjorde at Kaoru i 1863 ble sendt for å studere ved University College i Storbritannia. Da han kom tilbake til Japan sammen med Ito Hirobumi, forsøkte han uten hell å hindre en krig (slaget ved Shimonoseki) mellom japanerne og den vestlige sjømilitære makten.

Senere kjempet Inoue mot styrkene til Tokugawa-shogunatet i 1864, hvor han ble alvorlig skadet. Han spilte senere en sentral rolle i dannelsen av Satchōalliansen som opponerte mot Tokugawa-shogunatet som hadde mest makt på denne tiden. Etter at Meijirestaurasjonen ble avsluttet i 1869, hadde Inoue flere viktige stillinger i den nye Meiji-regjeringen. 

I 1885 ble Inoue utenriksminister. Han førte en europavennlig politikk. Perioden som utenriksminister varte til 1888. 

Senere tjenestegjorde Inoue i landbruks- og handelsdepartementet i Kurodaadministrasjonen. Fra 1901 ble han betraktet som den japanske regjeringens fremste rådgiver når de trengte hjelp og råd angående økonomiske anliggender. Han døde i september 1915, 79 år gammel, mens han befant seg i sitt sommerhus ved Okitsu-Juku i prefekturet Shizuoka.

## Referanser
Bergerac (Dordogne)

**Bergerac** er en kommune og subprefektur i departementet Dordogne i regionen Nouvelle-Aquitaine sørvest i Frankrike.

Byen har to statuer av Cyrano de Bergerac, fra skuespillet av samme navn av Edmond Rostand, selv om denne Cyrano aldri bodde i Bergerac.

## Befolkningsutvikling
***Antall innbyggere i kommunen Bergerac (Dordogne)***

## Referanser
* Kommunedata fra INSEE


## Eksterne lenker
* 
* Kommunedata INSEE
Otto Pfister

**Otto Pfister** er navnet til flere personer:

* Otto Pfister (politiker) (1875–1939), sveitsisk politiker
* Otto Pfister (arkitekt) (1880–1959), sveitsisk arkitekt
* Otto Pfister (turner) (1900–?), sveitsisk turner
* Otto Pfister (fotballtrener) (født 1937), tysk fotballtrener
Mizuho Fukushima

**Mizuho Fukushima** (født 1955) er en japansk politiker som er medlem av parlamentes Overhus. 

Hun ble i februar 2020 valgt som leder for det sosialdemokratiske partiet i Japan for en toårs periode etter at hun hadde hatt samme stilling mellom 2003 og 2013. 

Fukushima, som er advokat, har vært gjenvalgt til parlamentes Overhus fire ganger. Hun har flere ganger offentlig uttalt seg som en kraftig motstander mot dødsstraff. Fukushima var også ansvarlig for forbruker-og mattrygghet, sosiale anliggender og for likestilling under kabinettet til daværende statsminister Yukio Hatoyama som satt i statsminister-embetet fra den 16. september 2009 til 28. mai 2010. Hun har også hatt forskjellige andre ministerposter i en rekke forskjellige tidligere administrasjoner.
## Referanser


## Eksterne lenker
*
Elvesandkryper

**Elvesandkryper** (*Psammodius asper*) er en bille som hører til familien skarabider (Scarabaeidae) i gruppen skarabider (Scarabaeoidea). Denne billen graver i sandete elvebredder-

## Utseende
En liten (2,5 – 4 millimeter), avlang, svart gjødselbille. Arten kan ligne på de små artene i slekten *[[Aphodius]]*, men kjennes lett på at pronotum har kraftige tverr-rynker. Hodet er flatt og bredt, sett ovenfra omtrent sekskantet, med små, litt utstående fasettøyne.  Også hodet har tverr-rynker. Pronotum er litt bredere enn langt, nærmest trapes-formet. Dekkvingene har dype punktstriper. Beina er korte og kraftige, for-leggene (protibiae) utvidete med tre tenner på utsiden.

## Levevis
Arten kan treffes på solåpne, varme, sandete elvebredder.

## Utbredelse
Arten er utbredt i Mellom- og Nord-Europa.
I Norge finnes den langs de store elvene på Østlandet og i Trøndelag.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Slekten *[[Psammodius]]* Fallén, 1807
******* elvesandkryper, *Psammodius asper* (Illiger, 1802)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 
* Rødlistevurdering for arten

## Eksterne lenker
* 
* Bilde av arten: http://www.zin.ru/animalia/coleoptera/eng/psaaspkm.htm
Villenave-d’Ornon

**Villenave-d'Ornon** er en kommune i departementet Gironde i regionen Nouvelle-Aquitaine sørvest i Frankrike. Villenave-d'Ornon er den fjerde største forstaden til Bordeaux, og ligger sør for storbyen.

## Befolkningsutvikling
***Antall innbyggere i kommunen Villenave-d'Ornon***

## Referanser


## Eksterne lenker
* 
* Kommunedata INSEE
Skur (andre betydninger)

**Skur** kan referere til:

* Skur, mindre uthus eller tilbygg. 

*Kortform av skurtømmer, tømmer som skal skjæres til trelast. 

*Regnskur – kortvarig sterkt regn, også kalt byge
Brun oldenborre

**Brun oldenborre** (*Serica brunnea*) er en bille som hører til familien skarabider (Scarabaeidae) i gruppen skarabider (Scarabaeoidea). Denne billen lever på planterøtter, mest i skog, og flyr i varme sommernetter. Arten er den eneste representanten i Europa for slekten *[[Serica]]*, som har tallrike arter i Himalaya og Øst-Asia.

## Utseende
Em middelsstor (8-10 millimeter), bred, gulbrun bille, kroppen tilsynelatende nesten hårløs. Arten kan ikke lett forveksles med noen annen norsk art. Antennene har lange blader (lameller) hos hannen, kortere hos hunnen, som hos oldenborrer, som arten imidlertid ikke er i nær slekt med. Hodet er kort og bredt, og holdes gjerne litt intrukket i pronotum. Fasettøynene er forholdsvis store. Pronotum er nær dobbelt så bredt som langt, med nesten rette sidekanter, men buede for- og bakkanter, fint og ganske tett punktert. Dekkvingene er hvelvede med markerte punktstriper, og dekker hele bakkroppen. Beina er forholdsvis lange, fram-leggene noe utvidete med to tenner ved spissen.

## Levevis
Larvene lever i jorden av planterøtter, og kan gjøre noe skade i planteskoler og skogplantinger. De bruker to år på utviklingen. De voksne billene er aktive om natten og kommer gjerne til lys, ofte i store mengder.

## Utbredelse
I Norge er den vanlig i Sør-Norge.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien småoldenborrer (Sericinae) Hope, 1837
****** Slekten *[[Serica]]* MacLeay, 1819
******* brun oldenborre, *Serica brunnea* (Linnaeus, 1758)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Amphimallon fallenii

***Amphimallon fallenii*** er en bille som hører til familien skarabider (Scarabaeidae) i gruppen skarabider (Scarabaeoidea). Denne billen lever på planterøtter, og flyr om dagen, til forskjell fra de fleste andre oldenborrer. Arten skal være funnet i Norge (Silfverberg 1992), men det er uklart om dette er korrekt.

## Utseende
Em middelsstor (12-17 millimeter), bred, gulbrun bille, kroppen med lange, gulaktige, oppstående hår. Arten ligner en mindre utgave av *[[Melolontha]]*-artene, men kjennes lett på den fine, lange hårkledningen. Den er ganske lik på sankthansoldenborren og kan bare skilles fra denne på enkelte morfologiske detlajer. Antennene har lange blader (lameller) hos hannen, kortere hos hunnen, som hos andre oldenborrer. Hodet er kort og bredt. Fasettøynene er middels store. Pronotum er noe bredere enn langt, med buede sidekanter, fint og ganske spredt punktert. Dekkvingene er hvelvede med tre lengderibber som er utydelige i den bakerste delen, og dekker ikke hele bakkroppen. Beina er forholdsvis lange, fram-leggene litt utvidete med en tann ved spissen.

## Levevis
Denne arten finnes på enger og heder. Larvene lever i jorden av planterøtter, og kan lokalt gjøre noe skade i plener, planteskoler og skogplantinger. De bruker to år på utviklingen. De voksne billene er aktive om dagen, slik skiller de seg fra den beslektede sankthansoldenborren (*Amphimallon solstitiale*) som er kvelds- og nattaktiv.

## Utbredelse

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien oldenborrer, Melolonthinae Samouelle, 1819
****** Slekten *[[Amphimallon]]* Berthold, 1827
******* *Amphimallon fallenii* (Gyllenhal, 1817)

## Kilder
* Rössner, E. og F.-T. Krell 2009. Identität und taxonomischer Status von *Amphimallon ochraceum* (Knoch, 1801) und *A. fallenii* (Gyllenhal, 1817) sowie weiterer mit *A. solstitiale* (Linnaeus, 1758) verwandter Taxa. (Coleoptera: Scarabaeoidea: Melolonthinae). Vernate 27: 221-261. http://expeditionhealth.org/media/363660/143-vernate2009small.pdf
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
* Bilde av arten: http://www.istockphoto.com/stock-photo-15479552-chafer-beetle-amphimallon-falleni-sitting-on-stem.php
*
Franciszek Szymczyk

**Franciszek Ksawery Szymczyk** (født 21. februar 1892 i Lemberg, død 5. november 1976 i Warszawa) var en polsk syklist som deltok i de olympiske leker 1924 i Paris.

Szymczyk vant en olympisk sølvmedalje i banesykling under OL 1924 i Paris. Han var med på det polske laget som kom på andreplass på 4000 meter forfølgelsesritt bak Italia. De andre på laget var Józef Lange, Jan Lazarski og Tomasz Stankiewicz.

## OL-medaljer
*  1924  Paris - Sølv i sykling, 4000 meter forfølgelsesritt, lag  Polen

## Referanser


## Eksterne lenker
*